open-index/open-wikipedia-markdown huggingface dataset:
בסה קרסניקי

**בסה קרסניקי** (באלבנית: **Besa Krasniqi**, נולדה ב-5 במרץ 1993) היא זמרת שוודית-אלבנית, המוכרת בעיקר בקוסובו. היא הייתה השוודית הראשונה שהשתתפה בפסטיבלי אי קנגס, הקדם האלבני לתחרות הזמר של האירוויזיון. הפעם הראשונה אירעה בשנת 2015 עם השיר "Liroje hërtën". היא חזרה לתחרות בשנת 2024 עם "Esenciale", אותו כתבה בעצמה.

## ביוגרפיה
קרסניקי נולדה ליד אגם וטרן מצפון לינשפין שבשוודיה. את תקופת נעוריה בילתה בעיקר במחוז סמולנד. בשנת 20011 הוציאה את אלבום הבכורה שלה. ארבע שנים אחר כך פורסם אלבומה השני. בשנת 2005 השתתפה בפוליפסט קידס בפרישטינה עם השיר "Vllaqko im". ב-2007 השתתפה פעם נוספת בתחרות, הפעם עם "Rritëm". באותה שנה פרסמה את הסינגל "Hey Dj" דרך חברת התקליטים פאמה רקורדס.

בשנת 2011 השתתפה בתחרות המוזיקה טופ פסט עם השיר "Ënërr e vertuë". היא לא העפילה לגמר, זאת חרף אהדת הקהל שקיבלה. היא חזרה לתחרות גם בשנה שלאחר מכן עם "Mos mëndo". ב-2013 פרסמה את "I Wait For You".

בשנת 2015 השתתפה באירועי פסטיבלי אי קנגס, הקדם האלבני לאירוויזיון 2015, עם השיר "Liroje hërtën". את השיר, שיצא לאור ב-4 בדצמבר 2015, כתבה והלחינה לבדה. היא הפכה לזמרת השוודית הראשונה שהשתתפה בתחרות. בשנת 2024 שבה לאירוע עם השיר "Esenciale".

## הערות שוליים

## קישורים חיצוניים

קטגוריה:זמרות שוודיות
קטגוריה:משתתפי פסטיבלי אי קנגס
קטגוריה:שוודיות שנולדו ב-1993
The Legend of Zelda: Echoes of Wisdom

**The Legend of Zelda: Echoes of Wisdom** (בעברית: **האגדה של זלדה: הדים של חכמה**) הוא משחק וידאו שנוצר עבור קונסולת הנינטנדו סוויץ' על ידי חברת נינטנדו. המשחק הוא חלק מסדרת משחקי "האגדה של זלדה". לראשונה, דמותה של הנסיכה זלדה משמשת כפרוטגוניסט המשחק במקומו של לינק.

המשחק הוכרז לראשונה בפרזנטציית "Nintendo Direct" ב-18 ביוני 2024. והוא יצא ב-26 בספטמבר 2024. המשחק זכה לביקורות חיוביות מהמבקרים, ששיבחו אותו על הוויזואליה, הפסקול, הסיפור, זלדה כגיבורה, ומכניקה חדשה וחדשנות משחקיות.

## משחקיות
המשחק מונפש באותו הסגנון שבו הונפש החידוש למשחק "" משנת 2019.לראשונה בסדרת המשחקים, השחקנים שולטים בדמותה של הנסיכה זלדה ועליהם למצוא דרך להניס איום חדש על ממלכת היירול ולנסות להציל את לינק, שנעלם.במשחק זה, זלדה מצוותת לפיה בשם "טרי" ובעזרת מטה קסם מיוחד, היא מסוגלת לאחסן חפצים ומפלצות ולהשתמש בהם לאחר מכן על מנת לפתור חידות ולנצח אויבים בעולם המשחק.

השחקן שולט בנסיכה זלדה, שיכולה להשתמש בכוחו של Tri Rod הקסום כדי ליצור "הדים", שהם חיקויים של חפצים ומפלצות שניתן להשתמש בהם באופן חופשי. עם זאת, יש הגבלה על כמה ניתן לזמן ולכל הד יש עלות שונה. בנוסף לכך שההדים נלחמים באויבים, זלדה יכולה להילחם באויבים ישירות על ידי הנפת חרב, בדומה ללינק ניתן להשתמש בצורה זו רק לזמן מוגבל,   ואז יש למלא את האנרגיה שלה על ידי איסוף כדורי אנרגיה שנמצאו בעולם.

זלדה יכולה לנסוע בשיטות שונות, כולל הדים, אתרי טיול מהיר הנקראים נקודות דרך, ברגל או על סוס. היא יכולה גם להחליף תלבושות או ציוד ולשלב מרכיבים לרכישת שייקים.

## עלילה
בזמן שלינק מציל את זלדה מידיו של השד גאנון, לינק נעלם לאחר שהוא נשאב למעין מערבולת מסתורית. במהרה, מערבולות נוספות מופיעות ברחבי היירול וגורמות לשאר התושבים להיעלם. בעזרתה של פיה מסתורית בשם טרי, שנותנת לה את "מטה הטרי" (שיכול להעתיק אובייקטים ולאחר מכן להשתמש בהם בשנית), הנסיכה זלדה יוצאת במסע להצלת לינק והממלכה כולה.

## הערות שוליים

קטגוריה:נינטנדו
קטגוריה:משחקי נינטנדו סוויץ'
קטגוריה:The Legend of Zelda: משחקים
איתן בן-דוד (איש עסקים)

**איתן בן-דוד** (נולד ב-24 באוגוסט 1939) הוא איש עסקים ויזם נדל"ן ישראלי. בן-דוד, יחד עם בני משפחתו, מחזיק בשורה של עסקים ונכסי נדל"ן, בהם: מפעל התכשיטים "זהב ירושלים", חברת הנדל"ן "קבוצת בן-דוד", כ-30% מחברת גבעות עולם חיפושי נפט, מלונות, מבני מסחר ומשרדים ברחבי המדינה. בן-דוד היה חבר מועצת עיריית ירושלים והיה בין התורמים הראשונים להקמת ערוץ 7. משפחת בן-דוד הייתה גם מעורבת בהובלת קבוצת משקיעים שרכשה את קרקעות הפטריארכיה היוונית-אורתודוקסית של ירושלים.
## ביוגרפיה
בן-דוד הוא בנו של יששכר בן-דוד, שהיה סוחר פנינים ואבני חן בדרום אמריקה בשנות ה-30 של המאה ה-20, ולאתר מכן עסק בסחר בפנינים מתורבתות בין ארצות המזרח הרחוק לארצות המערב. בהמשך השתקע בירושלים. איתן בן-דוד הוא אחד מחמשת ילדיו של יששכר בן-דוד שהרחיבו את עסקי המשפחה. ב-1972 הקימו את מפעל וחנות התכשיטים "זהב ירושלים" בגבעת שאול בירושלים. בנוסף נכנסה המשפחה גם לענף הנדל"ן.

בתחילת שנות ה-80 היה איתן בן-דוד חבר מועצת עיריית ירושלים מטעם סיעת "תדי"ר-תנועה דתית למען ירושלים". לקראת בבחירות לכנסת האחת עשרה ב-1984 הוצב במקום השביעי ברשימת מחנה הציונות הדתית. בתקופה זו נכנס בן-דוד לענף המלונאות והקים את מלון "לב ירושלים" ברחוב המלך ג'ורג' ליד בניין המשביר לצרכן וב-1990 רכש את מלון חוף הדקלים בגוש קטיף שברצועת עזה.

בשנת 1993 היה בן-דוד ומשפחתו שותפים להקמת "גבעות עולם חיפושי נפט", שותפות מוגבלת שעוסקת בחיפושי נפט וגז טבעי ליד ראש העין. שנה אחר כך הנפיקה השותפות לראשונה יחידות השתתפות בבורסה לניירות ערך בתל אביב לצורך גיוס ההון לביצוע קידוחי נפט, ועד שנת 2010 הנפיקה 18 פעמיים וגיסה בסה"כ כ-200 מיליון ש"ח. לאחר מציאת נפט בכמות מסחרית בקידוח מגד 5, ההשקעה בשותפות הסעירה את דמיונם של משקיעים פרטיים רבים ויצרה עניין ציבורי.

בשנת 1994, הוביל קבוצת משקיעים שקיבלה זיכיון להפעלת מותג המלונות האמריקאי "דייז-אין" בישראל. הרשת החלה לתת זיכיונות למלונות שונים בישראל להפעלתם ושיווקם תחת המותג "דייז-אין" המלון הראשון שפעל תחת שם המותג היה מלון "דייז-אין טבריה", מלון בן 170 חדרים שהיה גם בבעלות חלקית של משפחת בן-דוד. אחר כך עוד 7 מלונות בישראל החלו לפעול תחת המותג "דייז-אין". בשנת 1997 החל בבניית "מלון עץ הזית" ליד שער מנדלבאום בירושלים. שנה אחר כך איבד את זיכיון "דייז-אין" בישראל, בעקבות סכסוך עם החברה האם בארצות הברית.

במאי 2005, במהלך ביצוע תוכנית ההתנתקות, השכיר את מלון חוף הדקלים בגוש קטיף שהיה בבעלותו (אך עמד נטוש מאז שנת 2000, בעקבות פריצת האינתיפאדה השנייה) לברוך מרזל, במטרה להפוך אותו למעוז להתנגדות לפינוי. המלון פונה חודש אחר כך כמעט ללא התנגדות, תוך פחות מחצי שעה. בן-דוד קיבל אחר כך פיצוי מהמדינה על פינוי המלון, במסגרת חוק פינוי פיצוי.

## קישורים חיצוניים
* אתר "קבוצת בן-דוד"
* אתר "זהב ירושלים"

## הערות שוליים

קטגוריה:ישראלים שנולדו ב-1939
קטגוריה:אנשי עסקים ישראלים
אנדריי שטוהרין

**אנדריי ויטליוביץ' שטוהרין** (באוקראינית: **Андрій Віталійович Штогрін**; נולד ב-14 בדצמבר 1998 באודסה שבאוקראינה) הוא כדורגלן אוקראיני המשחק בעמדת קשר הכנף בקבוצת נפטצ'י באקו.

## קריירת מועדונים
שטוהרין, יליד אודסה שבאוקראינה, גדל במחלקת הנוער של צ'רנומורץ אודסה המקומית, ובשנת 2018 החל לשחק בקבוצה הבוגרת של המועדון במסגרת ליגת העל האוקראינית.
ב-30 ביולי 2024 חתם בקבוצת נפטצ'י באקו.
## קישורים חיצוניים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:אודסה: כדורגלנים
קטגוריה:כדורגלני צ'רנומורץ אודסה
קטגוריה:כדורגלני נפטצ'י באקו
קטגוריה:אוקראינים שנולדו ב-1998
איבה רנסום ג'ידצ'וקוו

**איבה רנסום ג'ידצ'וקוו** (באנגלית: **Ibeh Ransom Jidechukwu**; נולד ב-29 ביוני 2003 בניגריה) הוא כדורגלן ניגרי המשחק בעמדת החלוץ בקבוצת הפועל ירושלים מליגת העל הישראלית.

## קריירת מועדונים
רנסום שיחק במחלקת הנוער של הפועל ניר רמת השרון, ובשנת 2022 החל לשחק בקבוצה הבוגרת של המועדון במסגרת הליגה הלאומית. הוא ערך 25 הופעות ליגה במדי המועדון, בהן הבקיע שלושה שערים.

ב-6 בפברואר 2023 חתם באררט ירוואן מליגת העל הארמנית, במדיה ערך 46 הופעות ליגה והבקיע תשעה שערים.

ב-18 ביוני 2024 חתם על חוזה לשנתיים בהפועל ירושלים מליגת העל הישראלית.

## חיים אישיים
רנסום נשוי להילה ילידת ירושלים ולהם ילדה ולכן לא נחשב לזר.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני הפועל רמת השרון
קטגוריה:כדורגלני אררט ירוואן
קטגוריה:כדורגלני הפועל ירושלים
קטגוריה:כדורגלנים זרים בישראל
קטגוריה:ניגרים שנולדו ב-2003
טונגאית

**טונגאית** היא שפה אוסטרונזית של הענף הפולינזי שמקורה במדינת האיים **[[טונגה]]**. לשפה זאת יש כ-187,000 דוברים.

## שפות קשורות
טונגאית היא אחת ממגוון השפות בענף הפולינזי של השפות האוסטרונזיות, יחד עם ההוואית, המאורית, הסמואית והטהיטית, למשל. יחד עם הניואית, הוא יוצר את תת-הקבוצה הטונגאית של הפולינזית.

טונגאית יוצאת דופן בין השפות הפולינזיות בכך שיש לה מבטא כביכול סופי. כמו בכל השפות הפולינזיות, טונגנית התאימה את המערכת הפונולוגית של הפרוטו-פולינזית.

## ספרות טונגאית
לטונגאית יש ספרות בעל פה עשירה מאוד והיא בעיקר שפה מדוברת, ולא כתובה.

אחד הפרסומים הראשונים של טקסטים טונגאיים היה בדקדוק ובמילון השפה הטונגאית של ויליאם מרינר, שנערך ופורסם בשנת 1817 על ידי ג'ון מרטין כחלק מכרך 2 של "החשבון של מרינר על הילידים של איי טונגה, בדרום האוקיינוס השקט". האורתוגרפיה השתנתה מאז תקופתו של מרינר.

התנ"ך וספר מורמון תורגמו לטונגאית ומעט ספרים אחרים נכתבו בשפה זו.

ישנם מספר מגזינים שבועיים וחודשיים בטונגאית, אך אין עיתונים יומיים.

עיתונים שבועיים (חלקם פעמיים בשבוע):
* "Ko e Kalonikali ʻo Tonga"
* "Ko e Keleʻa"
* "Taimi ʻo Tonga"
* "Talaki"
* "Ko e Tauʻatāina"
* "Tonga Maʻa Tonga"

עיתונים של חודש או חודשיים, בעיקר פרסומי כנסייה:
* "Taumuʻa lelei" (הכנסייה הקתולית)
* "Tohi fanongonongo" (הכנסייה המתודיסטית הטונגאית)
* "Liahona" (הכנסייה המורמונית)
* "ʻOfa ki Tonga" (כנסיית הטוקייקולו)

## לוח השנה הטונגאי
לוח השנה הטונגאי התבסס על שלבי הירח והיו לו 13 חודשים. המטרה העיקרית של לוח השנה, עבור הטונגאים, הייתה לקבוע את מועד השתילה והגידול של בטטות, שהיו המזון הבסיסי החשוב ביותר של טונגה.

## קישורים חיצוניים

## ביאורים

## הערות שוליים

קטגוריה:שפות טונגאיות
קטגוריה:טונגה
ג'וני האריס (כתב)

**ג'וני האריס** (באנגלית: **Johnny Harris**; נולד ב-28 במאי 1988) הוא יוצר קולנוע אמריקאי, עיתונאי, כתב עצמאי, ויוטיובר, שבסיסו כיום בוושינגטון די.סי. האריס הפיק ואירח את הסדרה Borders לאתר הדעות המזוהה עם השמאל האמריקאי ואתר החדשות Vox. הוא גם יצר שלושה סרטונים עבור הניו יורק טיימס. האריס השיק את חברת Bright Trip ב-2019, שיש לה קורסי טיולים מבוססי וידאו. לערוץ היוטיוב שלו מיליוני מנויים.

## חיים מוקדמים וחינוך
האריס גדל כחבר בכנסיית ישוע המשיח של קדושי אחרון הימים בעיירה קטנה באורגון. הוא סיים את לימודיו בבית הספר התיכון אשלנד, באשלנד, אורגון. הוא שירת שליחות של שנתיים בטיחואנה, אך מאז עזב את הכנסייה.

האריס הוא בעל תואר ראשון באמנויות ביחסים ועניינים בינלאומיים מאוניברסיטת בריגהם יאנג (2013) ותואר שני באמנויות בשלום בינלאומי ויישוב סכסוכים מהאוניברסיטה האמריקאית (2016).

## קריירה
### Borders
מ-2017 עד 2019, האריס הפיק ואירח את Borders, סדרת סרטים דוקומנטריים קצרים על Vox שהציגה נושאים סוציו-פוליטיים באזורי גבול שונים ברחבי העולם. הוא היה מועמד פעמיים לפרס אמי. הסדרה בוטלה בשנת 2020 עקב מגפת COVID-19, מהומות ג'ורג' פלויד ושיקולי תקציב.

### יוטיוב
ערוץ היוטיוב של האריס הוקם ביוני 2011. מאז ביטול Borders, האריס המשיך להפיק סרטונים על עניינים בינלאומיים, היסטוריה וגאוגרפיה עם גרפיקה ויזואלית יצירתית, אותם פרסם בערוץ שלו.

הוא שיתף פעולה עם הניו יורק טיימס וכן עם הפורום הכלכלי העולמי בהפקת סרטונים.

### עצמאי
ב-9 בנובמבר 2021, האריס זוכה כמפיק הווידאו במאמר דעה שפורסם ב"ניו יורק טיימס", שכותרתו "מדינות כחולות (הכוונה למצביעי המפלגה הדמוקרטית), אתן הבעיה". מאוחר יותר הוא זכה בפרס אמי.

### CSIS.org
במאמר שלו ביוטיוב בשם "איך להתחיל מלחמה עם כונן הבזק", שפורסם ב-14 בפברואר 2024, ג'וני הודיע שהוא עבד בצוות החשיבה שנקרא המרכז למחקרים אסטרטגיים ובינלאומיים. הוא ציין שבילה שם שנתיים בראיון קודם.

## חיים אישיים
האריס נשוי לאיזבל "איזי" האריס, ולהם שני בנים.

האריס מאובחן עם דיסלקסיה והפרעת קשב וריכוז.

חמו הוא מפקד של צוללת טילים בליסטיים (SSBN).

## קישורים חיצוניים
* 
ערוץ היוטיוב של ג'וני האריס

עמוד האינסטגרם של ג'וני האריס

## הערות שוליים

קטגוריה:בוגרי אוניברסיטת בריגהאם יאנג
קטגוריה:בוגרי אמריקן יוניברסיטי
קטגוריה:אמריקאים שנולדו ב-1988
Hymn to the Fallen

**Hymn to the Fallen** (בעברית: מזמור לנופלים) היא יצירה מוזיקלית בת כשש דקות, הכלולה בפסקול של סרט הקולנוע להציל את טוראי ריאן משנת 1998.

היצירה היא אינסטרומנטלית ומבוצעת על ידי תזמורת בליווי מקהלה. היא מהווה שיר אבל על מותם של הנופלים בקרב - במלחמה בצרפת, נשואת הסרט, ובמלחמות בכלל, והלל לגבורתם והקרבתם. השימוש במהלכה בתופים ובכלי נשיפה מקנים לה גוון צבאי בולט.

היצירה מופיעה בתחילתו ובסופו של הפסקול של הסרט "להציל את טוראי ראיין". הפסקול כולו חובר על ידי המוזיקאי והמנצח ג'ון ויליאמס. הוא הוקלט בעיר בוסטון בנגינת התזמורת הסימפונית של בוסטון ובליווי מקהלת הפסטיבל של טנגלווד .

אלבום הפסקול כולו, שפורסם ב-1998, זכה בפרס גראמי לפסקול הטוב ביותר למדיה חזותית לשנת 1999.

היצירה Hymn to the Fallen הייתה לנעימת זיכרון לקורבנות המלחמות, והיא מושמעת בארצות הברית ביום הזיכרון וביום הווטרנים השנתיים.

## קישורים חיצוניים
* היצירה, בערוץ של ג'ון ויליאמס באתר יוטיוב

קטגוריה:מנגינות
קטגוריה:מוזיקה אמריקאית
קטגוריה:הספד
אויוני

**אויוני** (בספרדית: **Uyuni**) היא עיר בדרום-מערב בוליביה.

ממוזער|משטח מלח ליד העיר אויוני.

## תיירות
אויוני ידועה כמקום תיירותי אליו מגיעים תיירים רבים המבקרים במשטחי המלח הסמוכים לעיר, שהם משטחי המלח הגדולים בעולם. בכל שנה מגיעים אל העיר כ-60,000 מבקרים מרחבי העולם. העיר משמשת גם כשער למסחר ולתנועה במעבר אל בוליביה וממנה אל צ'ילה, וישנה עמדת מכס והגירה במרכז העיר.

### בית הקברות לרכבות
אחת האטרקציות התיירותיות העיקריות של האזור הוא בית הקברות העתיק לרכבות. הוא ממוקם 3 ק"מ מחוץ לעיר, ומחובר אליה באמצעות פסי הרכבת הישנים. העיר שימשה בעבר כמרכז הפצה לרכבות הנושאות מינרלים בדרכן לנמלי האוקיינוס השקט. קווי הרכבת נבנו על ידי מהנדסים בריטיים שהגיעו לקראת סוף המאה ה-19 ויצרו קהילה גדולה באויוני. המהנדסים הוזמנו על ידי חברות הרכבות אנטופאגסטה ובוליביה, בחסות בריטניה. בניית הרכבות החלה ב-1888 והסתיימה ב-1892.

נשיא בוליביה אניצ'טו ארקה האמין שבוליביה תשגשג עם מערכת תחבורה טובה, ולכן עודד את הפרויקט, אולם הפרויקט נתקל בקשיים בעקבות הטרדות של הילידים המקומיים שראו בו חדירה לחייהם. הרכבות שימשו בעיקר את חברות הכרייה. בשנות ה-40 קרסה תעשיית הכרייה, בין היתר בגלל דלדול המינרלים. רכבות רבות ננטשו ובכך ייצרו את בית הקברות לרכבות. ישנן כוונות לבנות מוזיאון מבית הקברות.

## אוכלוסייה
העיר נוסדה בשנת 1890 כתחנת מסחר, ונכון למפקד האוכלוסין של שנת 2012 היא מונה 29,672 חלק מהתושבים. מתפרנסים מחקלאות, בעיקר מגידל לקינואה, לאמות וכבשים.

## גאוגרפיה
העיר שוכנת בקצה מישור נרחב בגובה של 3.7 ק"מ מעל פני הים, עם ארץ הררית יותר במזרח.

## אקלים
לפי סיווג האקלים של קפן, איוני מתאפיינת באקלים מדברי קר אלפיני עם קיץ מתון וחורף קריר. טמפרטורות הלילה נשארות קרירות כל השנה.

## תחבורה
העיר מהווה מרכז תחבורה חשוב, בהיותה יושבת על צומת רכבות מרכזי. ארבעה קווים מתנקזים אליה: מלה פאס, מקלמה שבצ'ילה, מפוטוסי ומווילאזון שעל גבול ארגנטינה.

בעיר ישנו גם נמל תעופה - ג'ויה אנדינה. שתי חברות תעופה מקומיות טסות בקביעות לעיר מלה פאס, סוקרה, רורנבאקה, ומקומות נוספים.

## קישורים חיצוניים

## הערות שוליים

קטגוריה:בוליביה: ערים
חבוש (לבנון)

**חַבּ֫וּשׁ** (בערבית: **حبّوش**) הוא כפר שיעי, לבנוני, בנפת א-נבטיה, מחוז א-נבטיה שבדרום לבנון. הכפר שוכן על הרכס שממערב לזהראני כ-3.5 קילומטרים צפונית מערבית מהעיר א-נבטיה, על הכביש המוביל לשפך הזהראני.

השטחים המעובדים של הכפר נמצאים ממזרח, עד לזהראני שהיה המקור העיקרי למים וכן פעלה בו טחנת קמח.

## אטימולוגיה
החוקר אניס פריחה סבור שמקור השם הוא מהמלה הארמית חבּוֹס (حبوس) שהיא צורת רבים של חבְּס (حبس) שפירושו מקום בידוד דתי.

## היסטוריה
בכפר ישנם מספר שרידים ארכאולוגיים המתוארכים לתקופה הרומית. רובם מזרחית לכפר ב"ח'רבת שרמא" (خربة شرما).

בשנת 1875 ויקטור גרן ביקר ביישוב ומצא שגרים בו 200 מוסלמים מתואלים.

## אוכלוסייה
בשנת 2014 היו רשומים בכפר 5,516 בעלי זכות בחירה לפרלמנט הלבנוני. מהם: 5,323 שיעים, 100 מוסלמים סונים, 14 נוצרים (בני עדות שונות), 1 עלווי, 1 דרוזים (והיתר לא מזוהים).

## קישורים חיצוניים

## הערות שוליים

קטגוריה:לבנון: יישובים
ביג בסטה

**ג'רלד ג'ארי** (באלבנית: **Gerald Xhari**; נולד ב-12 ביולי 1986), ידוע בשם הבמה **ביג בסטה** (באלבנית: **Big Basta**), הוא זמר ומלחין אלבני.

## קריירה
בשנת 2003 הצטרף להקה בשם "סוויד קומפני", ובכך התחיל את קריירת המוזיקה שלו. הוא השתתף במהדורה השנייה של תחרות ה"טופ פסט", וזכה בפרס "האמן הצעיר הטוב ביותר". ב-2006 התחרה בפסטיבל *Kënga Magjike* יחד עם ויני ושירם המשותף "Ndize". הם סיימו במקום העשרים. חמש שנים לאחר מכן שב לתחרות עם "Si melodi", שקיבל את פרס שיר ההיפ הופ הטוב ביותר. ב-2012 התחרה פעם נוספת באירוע עם אנצה חאג'יה. הצמד קיבל 243 נקודות והתברג למקום ה-27.

בשנת 2016 כתב ללינדיטה חלימי את "World", שניצח בפסטיבלי אי קנגס ונבחר לייצג את  באירוויזיון 2016. הוא כשל בניסיון להעפיל לגמר התחרות. בשנת 2024 השתתף בפסטיבלי אי קנגס, הקדם האלבני לאירוויזיון 2024, יחד עם אשתו, וסה לומה.

## חיים אישיים
ביג באסטה נשוי לזמר הקוסוברי וסה לומה .

## קישורים חיצוניים

## הערות שוליים

קטגוריה:זמרים אלבנים
קטגוריה:משתתפי פסטיבלי אי קנגס
קטגוריה:אלבנים שנולדו ב-1986
מכרה מלח

[ממוזער|מכרה מלח סלעים מודרני ליד הר מוריס ב[ניו יורק (מדינה)|ניו יורק.]]
**מכרה מלח** הוא אתר בו קיים מרבץ של מלח טבעי שאותו כורים מתחת לאדמה. המלח נכרה בדרך כלל בצורה של הליט (הידוע בדרך כלל כמלח סלעים), ומופק מתצורות אידוי.

## היסטוריה
לפני הופעתו של מנוע הבעירה הפנימית המודרני וציוד העברת עפר, כריית מלח הייתה אחת הפעולות היקרות והמסוכנות ביותר בגלל התייבשות מהירה שנגרמה ממגע מתמיד עם המלח, ובעיות אחרות הנגרמות כתוצאה מצריכת נתרן מוגזמת. עד המהפכה התעשייתית היה קשה להגיע אל המלח, ולעיתים קרובות המלח נכרה על ידי עבדים או אסירים. בדרך כלל תוחלת החיים של הכורים הייתה נמוכה.

מכרה המלח הקדום ביותר שתועד היה בהאלשטאט שבאוסטריה, שם נכרה מלח 5000 שנה לפני הספירה.

סין העתיקה הייתה בין התרבויות המוקדמות בעולם שעסקה בסחר במלח. הם גילו לראשונה גז טבעי כאשר חפרו מלח סלעים. הסופר, המשורר והפוליטיקאי הסיני ג'אנג הואה משושלת ג'ין תיאר כיצד אנשים בזיגונג שבסצ'ואן חפרו גז טבעי והשתמשו בו כדי להרתיח תמיסת מלח סלעים. הסינים הקדמונים שלטו וקידמו בהדרגה את הטכניקות של הפקת המלח. כריית מלח הייתה משימה מפרכת עבורם, שכן הם התמודדו עם אילוצים גאוגרפיים וטכנולוגיים. המלח הופק בעיקר מהים, והתוצר המופק ממפעלי המלח שבאזורי החוף בסין הקיסרית המאוחרת היוו יותר מ-80 אחוז מהתוצר הלאומי.

הסינים עשו שימוש בהתגבשות טבעית של אגמי מלח ובנו כמה בריכות אידוי מלאכותיות קרוב לחוף. בשנת 1041, בתקופת שושלת סונג, נקדחה באר בקוטר השווה לגודל קערה, ובעומק כמה עשרות מטרים, להפקת מלח. בדרום מערב סין כרו מרבצי מלח טבעיים עם קידוחים שהגיעו לעומק של יותר מק"מ, אך התשואות של מלח היו נמוכות יחסית. בשל היותו מצרך חיים בסיסי, כריית המלח מילאה תפקיד מרכזי כאחד המקורות החשובים ביותר להכנסות ולפיתוח המדינה של ממשלת סין הקיסרית.

רוב מכרות המלח המודרניים מופעלים באופן פרטי או מופעלים על ידי חברות רב לאומיות גדולות.

## שימוש אידיומטי
בסלנג, המונח מכרות מלח, ובמיוחד הביטוי חזרה למכרות המלח, מתייחס באופן אירוני למקום העבודה של האדם, או למשימה משעממת או מייגעת שקיבל. מקור הביטוי הוא בהתייחסות לנוהג הרוסי לשלוח אסירים לעבודות כפייה במכרות מלח סיביריים.

## קישורים חיצוניים

## הערות שוליים

מלח
קטגוריה:מלחים
וסה לומה

**וסה לומה** (באלבנית: **Vesa Luma**; נולדה ב-12 במאי 1986) היא זמרת וכותבת שירים קוסובונית-אלבנית.

במרוצת השנים הוציאה שני אלבומי אולפן ותשעה עשר סינגלים, זכתה בלמעלה מ-20 פרסי מוזיקה בקוסובו ובאלבניה וערכה יותר מ-200 קונצרטים ברחבי העולם. בשנת 2012 כיהנה כשופטת בתוכנית הריאליטי *X Factor Albania*. היא השתתפה גם בגרסה האלבנית ל-*Dancing with the Stars*.

בשנת 2023 השתתפה בפסטיבלי אי קנגס, הקדם האלבני לאירוויזיון 2024, יחד עם ביג בסטה ושירם המשותף "Mbinatyrale".

## קישורים חיצוניים

## הערות שוליים

קטגוריה:קוסוברים
קטגוריה:זמרות אלבניות
קטגוריה:משתתפי פסטיבלי אי קנגס
קטגוריה:ילידות 1986
זרח זילברברג

**זרח זילברברג** (בפולנית: **Zerach Zilberberg**; 1916 – 1943) נולד בלודז', קאליש, פולין, היה יהודי פולני, פעיל מרכזי במחתרת "השומר הצעיר" בגטו גרודנו וגטו ביאליסטוק וחבר בארגון היהודי הלוחם (אי"ל). הוא נרצח במרד גטו ביאליסטוק.

## פעילות מחתרתית
זילברברג היה מנהיג פעיל בקן "השומר הצעיר" ועבר הכשרה בקיבוץ "במבחן" שבסלונים, אז בשטחה של פולין. עם פרוץ מלחמת העולם השנייה, נשלח לגבול פולין–רומניה כדי לסייע בהכשרת דרכי עלייה, ולאחר מכן היה ב"ריכוז הווילנאי", יחד עם רבים מהתנועה. לאחר פלישת גרמניה הנאצית לברית המועצות במבצע ברברוסה, נשלח לביאליסטוק שבפולין.

בשנת 1942, נשלח לגרודנו שבבלארוס. בנובמבר, זילברברג נכנס למחתרת יהודית בגטו ביאליסטוק. הוא וחבריו לקיבוץ הגיעו לגטו בשביל להיבחן לקבלה למחתרת ופעלו עם קבוצת "דרור" וקומוניסטים בגטו. פעולתו כללה התנגדות פעילה נגד השלטון הנאצי והקמת דרכי מילוט, הכנת נשק, ושימוש באמצעים כמו זיוף מסמכים כדי להגן על יהודי הגטו.

הוא יצא כשליח "הארגון המחתרתי בביאליסטוק", ארגון אשר שמר על קשר עם חברי השומר הצעיר בגרודנו לאורך המלחמה. בעזרת זילברברג, החלו חסיה בורנשטיין בילצקי וחבריה לבסס את המחתרת הלוחמת. הם נעזרו בחברי תנועת "דרור" ובקומוניסטים שבגטו. זילברברג דיווח משם למחתרת על תחילת הגירושים למחנה קיילבאסין, משם הועברו לאושוויץ בקרונות מסע.

לאחר שהחל לשתף פעולה עם מפקדים בגטו, זילברברג נתן את ידו להקמת נקודות הערכות ותכנן מתקפות נגד הנאצים. הוא פעל בחשאיות כדי להביא נשק ומזון לאנשי המחתרת, וניסה להקים חזית משותפת עם תנועות הנוער הציוניות והלא-ציוניות. הוא ביקש מהיודנראט סיוע כספי, ואף ניסה ליצור קשרים עם הגרמנים אך כשל. הוא שב לגרודנו בינואר 1943, ערב "אקציית העשרת אלפים" שהתחוללה בגטו, כדי לארגן ולהדריך את המחתרת שהורכבה מאנשי "השומר הצעיר" ו"דרור". מפקדי המחתרת המקומית, שהתחלקו לתאים של חמישה, הונחו על ידי זילברברג. הם בחרו מטרות למתקפה והתכוננו, כאשר הם מצוידים בנשק מאולתר – מקלות, אגרופני ברזל, נורה חשמלית עם ויטריול וחפצים אחרים שהיו בהישג יד, כולל אקדח אחד. המחתרת הכינה גם מפה של הגטו וסביבתו, ובה סומנו המעברים הנסתרים לצד הגרמני והמעברים בין החצרות. לאחר האקציה, שבה יושבי הגטו גורשו, והאֶס אֶס הוציא להורג את היהודים, אליהו סקוברונסקי הבריח את זילברברג חזרה לגטו ביאליסטוק.

באוגוסט 1943, לאחר שנפלה ההתקוממות בגטו ביאליסטוק, התבצר יחד עם לוחמים אחרים והמתינו לאות לצאת ממחבואם אל הפרטיזנים. זילברברג והלוחמים התגלו על ידי הגרמנים ונרצחו.

## קישורים חיצוניים
* 
* 

### יד ושם
* 
* 
* 
## הערות שוליים

קטגוריה:לוחמי הארגון היהודי הלוחם
קטגוריה:אסירים בגטו ביאליסטוק
קטגוריה:מרד גטו ביאליסטוק
קטגוריה:פולנים שנולדו ב-1916
קטגוריה:פולנים שנפטרו ב-1943
סלאסי (שבט)

**הסלאסי** (בלטינית: **Salassi**) היו שבט גאלי או ליגורי ששכן בעמק העליון של נהר דורה בלטאה, ליד אאוסטה של ימינו, בואל ד'אוסטה, בתקופת הברזל ובתקופת האימפריה הרומית.

## שם
הם מוזכרים כ-dià Salassō̃n (διὰ Σαλασσῶν) על ידי פוליביוס (המאה ה-2 לפנה"ס) וסטראבון (תחילת המאה ה-1 לספירה), כ-Salassi על ידי טיטוס ליוויוס (סוף המאה ה-1 לפנה"ס), כ-Salassos אצל פליניוס הזקן. (המאה הראשונה לספירה), כסלאסיון (Salasíon*-*Σαλασίον) אצל תלמי (המאה השנייה לספירה), כסלאסואי (Salassoí*-*Σαλασσοί) מאת אפיאנוסן (המאה השנייה לספירה).

מקור השם האתני סלאסי נותר לא ברור. אם קלטי, זה עשוי לנבוע מהשורש sal, עם הסברים אפשריים שונים לגבי היווצרות המילה. לפי מרקוס פורקיוס קאטו קנסוריוס (קטו הזקן) וסטראבון, הסלאסי היו שבט ליגורי.

## גאוגרפיה
הסלאסי חיו בעמק העליון של נהר דורה בלטאה, שם הם שלטו במעברי סן ברנאר הקטן והגדול בהרי האלפים, גבו אגרות כבישים והפעילו מכרות זהב וברזל.  הטריטוריה שלהם הייתה ממוקמת דרומית לווראגרי, צפונית לימרי  ולטאוריני, מערבית ללפונטי, ל-Montunates ול-Votodrones, מזרחית לאקיטאבונס. לפי קאטו, הם היו חלק טאוריסקי.

## היסטוריה
הם הוכפפו לשלטון רומא על ידי הכוחות הרומיים של קלאודיוס בשנת 143 לפנה"ס. הרפובליקה הרומית השתלטה על מרבצי הזהב העשירים ומאוחר יותר ייסדה יישוב בשנת 100 לפני הספירה באֶפֹּורֶדִיָה (איווריאה) כדי להשתלט על הנתיב האלפיני לתוך עמק הפו ולשמור על הסלאסי.

היחסים עם הרומאים לא היו שלווים באופן אחיד לאורך הזמן. סטראבון מזכיר כי הסלאסי שדדו את האוצר של יוליוס קיסר והשליכו אבנים על הלגיונות שלו בטענה שהם סוללים כבישים ובונים גשרים. ייתכן שהיה מסע רומי נוסף נגד הסלאסי ב-35 או ב-34 לפני הספירה, שיצא מעמק הנהר איזר בפיקודו של הקונסול Antistius Vetus  או הגנרל Marcus Valerius Messalla Corvinus.

במשך העשור האחרון לחירותם, היו הסלאסי - לצד כמה שבטים אחרים, בעיקר אלפיניים, שהוכפפו לרומא עד שנת 14 לפני הספירה - והם היו הקבוצות היחידות שנותרו כמעט שלא בשליטת רומא באגן הים התיכון. לאחר קרב אקטיום בשנת 31 לפנה"ס, העולם הרומי היה מאוחד תחת שליט אחד, אוגוסטוס, שיכול היה לרכז את הכוחות הרומיים נגד השבטים החזקים שעוד נותרו.

הם נכבשו באופן סופי על ידי הגנרל אולוס טרנטיוס וארו מורנה  בשנת 25 לפני הספירה, והמושבה אוגוסטה פראטוריה (אאוסטה המודרנית) נוסדה בשנה שלאחר מכן עם 3,000 מתיישבים. סטראבון מתעד כי אלפיים סלאסי נהרגו וכל הניצולים, כמעט 40,000 גברים, נשים וילדים, נלקחו לאפורדיה ונמכרו לעבדות. עם זאת, חלקם נשארו. כתובת שנמצאה סמוך לשער המערבי של אוגוסטה פראטוריה סלסורום היא הקדשה לאוגוסטוס משנת 23 לפנה"ס של פסל (?) מאת "הסלאסי שהצטרפו למושבה מראשיתה".

## לקריאה נוספת

*
*
*
*
*


*
*
*
*
*

## קישורים חיצוניים

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
גידי לבנון

**גידי לבנון** הוא קצין צה"ל בדימוס בדרגת תת-אלוף. בין תפקידיו: מפקד חטיבה 844, מפקד בית הספר לשריון, סגן מפקד אוגדה 162, סגן מבקר מערכת הביטחון.

## ביוגרפיה
גידי לבנון נולד בתל אביב.למד בבית הספר "יוסף הגלילי" ותיכון "אליאנס" ברמת אביב.בן לרבקה שיקלר נצר למשפחת רוקח ( חסידות בלזע ) ויצחק וויסמן לבנון יליד ריגה, לוחם הבריגדה היהודית באיטליה ובארגון לח"י. 

התגייס לצה"ל ושירת בחיל השריון. שירת בגדוד 429, מונה למפקד פלוגה בגדוד 195 של חטיבה 401, המשיך לשרת כסגן מפקד גדוד 184, קצין אג"ם של חטיבה 460, מפקד גדוד 184 של חטיבה 14 (בשנים 1982–1983), מפקד גדוד 532 של חטיבה 460 (בשנים 1985–1987), קצין אג"ם של אוגדה 252, ראש תורת חיל השריון (תח"ש), מפקד עוצבת בני חיל (בשנים 1989–1992), מפקד בית הספר לשריון, סגן מפקד אוגדה 162, וסגן מבקר מערכת הביטחון.
מפקדו בגדוד 429 היה אל"ם יהודה גלר ז"ל  גיבור ישראל.
מפקדיו בגדוד 195 היו גיבורי  ישראל סא"ל  עמוס לוריא וסא"ל שוקה בראון ז"ל והמח"ט אלוף עימנואל סקל גיבור ישראל.
נלחם במלחמת לבנון הראשונה (של"ג) כקצין אג"מ חטיבה 460.טרם המלחמה היה אחראי להעברת החטיבה למחנה קבע "שיזפון" תכנון וביצוע שטחי האימונים.(פב 1982)
כ**מג"ד 184** חטיבה 14 בלבנון קלט את טנקי מג"ח 6ג הראשונים בצה"ל ובהמשך כגדוד הראשון בצה"ל עם מערכות תצפית ירי טרמיות ("ארטישוקים").
**כקצין אג"מ 252** היה אחראי על מעבר האוגדה מלבנון למחנה מעלה אפרים (תחת פיקודו של אלוף יעקב לפידות)
בוגר קורס שריון בפורט נוקס, קנטקי 1985.

בתפקידו **כראש תורת חיל השריון** יזם בשנת 1988 היצע  לאלוף טל "אבי המרכבה" ועוזר שר הביטחון, למגן את גחון טנקי המרכבה שעסקו בבט"ש בדרום לבנון, כדי לצמצם את נזקי פגיעה בהם ממטעני גחון. הצעתו יושמה במיגון מודולרי, שניתן להרכבה ולפירוק לפי הצורך, משום שהרכבת המיגון משפרת את עמידות הטנק אך פוגעת בניידותו. המיגון הותקן בעשרות טנקי מרכבה, שוט קל ומג"ח.
בתקופה זו בהשראת **קשנ"ר אלוף יוסי בן חנן** נכתב חלק ב לספר התותחנות ( על ידי אל"ם מיל שאול נגר), פורסם מחדש ביטאון חיל השריון " בשריון" ובו מאמרים תורתיים והיסטוריים ונכתבו תורת מארבי ארטישוק, דמ"צים למיגון חכם ולייזר.( לימים "מעיל רוח"), מיגון לטנקי מג"ח ברמה של מיגון מרכבה.
תח"ש גם קלט בצה"ל לגולני את נגמשי חי"ר  על תובת מרכבה.
**כמפקד בית ספר לשריון** במשך 3 שנים, קיבע את תפקיד המדריכות לכל תחום הדרכתי ומבצעי, מיסד כתיבת מערכי שיעור, קלט את מאמני תותחנות וסימולטור נהיגה. ב שנת 1989 בית הספר לשריון קלט ואימן את 10 הטנקים הראשונים מסוג מרכבה 3 עבור חטיבה 188.
כראש צוות כשירות וכוננות ו**סגן מבקר מערכת הביטחון** במשך 3 שנים, מיסד את הביקורות ביחידות הבט"ש ויחידות סמך.

בוגר אוניברסיטת תל אביב חוג לסטטיסטיקה וכלכלה.

## קישורים חיצוניים
* תא”ל, גידי לבנון, באתר "הביטחוניסטים"

## הערות שוליים

קטגוריה:תתי-אלופים בצה"ל
קטגוריה:בוגרי תיכון אליאנס (תל אביב)
קטגוריה:בוגרי אוניברסיטת תל אביב
קטגוריה:חברי הביטחוניסטים
קטגוריה:ישראלים שנולדו במאה ה-20
אלכסנדר אנדרונוב

**אלכסנדר אנדרונוב** (ברוסית: **Александр Александрович Андронов** ; 11 באפריל 1901, מוסקבה - 31 באוקטובר 1952, ניז'ני נובגורוד) היה פיזיקאי סובייטי בתחום תורת התנודות ודינמיקה של מערכות.

## קורות חיים
אלכסנדר אנדרונוב נולד בשנת 1901 במוסקבה. תוך זמן קצר הוריו התגרשו ואמו עם ילדיה עברה להתגורר לצד סבו, סוחר עמיד. בשנת 1907 הוא נפטר. בשנת 1909 אמו התחתנה שנית. בילדות אנדרונוב רצה להיות רופא כמו אביו החורג.

בשנת 1918, לאחר לימודי בית ספר אנדרונות החל לעבוד בעבודות שונות. הוא התגייס לשורות הצבא האדום. בשנת 1920 הוא חלה בדלקת ראות ושוחרר משירות.

בשנת 1920 אנדרונוב החל ללמוד הנדסת חשמל באוניברסיטה הטכנית הממלכתית של מוסקבה ע"ש באומן. בשנת 1923 הוא עבר לאוניברסיטת מוסקבה אותה סיים בשנת 1925 עם התמחות בפיזיקה תאורטית. אנדרונוב המשיך ללימודי תואר שלישי אותם סיים בשנת 1929.

עוד בשנת 1924 אנדרונוב החל ללמד. בשנת 1930 הוא התחיל לעבוד במכון לפיזיקה ליד האוניברסיטה.

בתקופת מלחמת העולם השנייה אנדרונוה פעל בפרויקטים בעלי אופי ביטחוני. על פעילות זו הוענק לו עיטור הדגל האדום.

לאחר סיום המלחמה אנרדובות פעל במסגרת מכון לבעיות תורת הבקרה של אקדמיה למדעים של ברית המועצות. הוא פעל להרחבת פעילות המכון תוך שיתוף פעולה עם מדענים צעירים כמו מארק אייזרמן ויעקב ציפקין.

בשנת 1946 אנדרונוב נבחר כחבר באקדמיה למדעים של ברית המועצות.

עיקר פעילותו של אנדרונוב הייתה בניז'ני נובגורוד בה הוא התגורר משנת 1931. הוא פעל להרחבת האוניברסיטה הממלכתית של ניז'ני נובגורוד תוך הקמת פקלטות חדשות. אנדרונוב כיהן באוניברסיטה בתפקיד פרופסור.

בשנת 1952 אנדרונוב נפטר בבעיית לב.

## קישורים חיצוניים
* ביוגרפיה 

קטגוריה:פיזיקאים רוסים
קטגוריה:מעוטרי הכוכב האדום
קטגוריה:חברי האקדמיה למדעים של ברית המועצות
קטגוריה:סובייטים שנולדו ב-1901
קטגוריה:סובייטים שנפטרו ב-1952
Doctor (שיר)

"**Doctor**" (בעברית: "**דוֹקטוֹר**") הוא שיר של הדי ג'יי הישראלי עופר ניסים, שהוקלט על ידי הזמרת הישראלית נועה קירל. הוא יצא לאור ב-18 ביוני 2024, בהוצאת חברת התקליטים עופר ניסים מיוזיק, כסינגל שלא מתוך אלבום. את השיר כתבו רון ביטון, קירל ודולי ופן ללחן של ביטון, קירל, דולי ופן וניסים והפקה מוזיקלית של ניסים גם כן.

את השיר ביצעה קירל לראשונה בהופעה של ניסים שאירעה בפארק הירקון ב-9 ביוני 2024. גרסתו הרשמית פורסמה ב-18 ביוני באותה השנה.

## רקע וכתיבה
השיר נכתב על ידי רון ביטון, נועה קירל ודולי ופן, הולחן על ידי ביטון, קירל, דולי ופן ועופר ניסים והופק על ידי ניסים גם כן. הוא בוצע לראשונה ב-9 ביוני 2024 כאשר קירל עלתה לבמה של ניסים בפארק הירקון וחשפה אותו. במאקו פורסם כי קירל תשתתף במופע של ניסים – דבר שקדם ליציאת השיר עצמו. לאחר ההופעה, הוחלט מטעמה של קירל להוציא את "משקפיים" בתור הסינגל הבא שלה. שמונה ימים לאחר מכן, יצא "Doctor" באופן רשמי והועלה לרשתות הסטרימינג השונות ברחבי העולם.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ- מיליון השמעות.

## וידאו קליפ
הווידאו קליפ הרשמי של השיר פורסם ב-18 ביוני 2024 והועלה לערוץ היוטיוב הרשמי של נועה קירל. בתוך פחות מ-20 שעות, צבר למעלה מ-200,000 אלף צפיות בסך הכול.

## רשימת השמעה
* **סטרימינג / הורדה דיגיטלית**
# "Doctor" – 4:48
# "Doctor" (עריכת רדיו) – 3:32

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עופר ניסים
קטגוריה:שירי נועה קירל
קטגוריה:שירים באנגלית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי דולב רם
קטגוריה:שירים שנכתבו על ידי נועה קירל
קטגוריה:שירים שנכתבו על ידי פן חזות
קטגוריה:שירים שנכתבו על ידי רון ביטון
קטגוריה:שירים שהולחנו על ידי דולב רם
קטגוריה:שירים שהולחנו על ידי נועה קירל
קטגוריה:שירים שהולחנו על ידי עופר ניסים
קטגוריה:שירים שהולחנו על ידי פן חזות
קטגוריה:שירים שהולחנו על ידי רון ביטון
קטגוריה:שירים שהופקו על ידי עופר ניסים
קטגוריה:סינגלים בהוצאת עופר ניסים מיוזיק
השקעה אקטיבית

**השקעה אקטיבית** (המכונה לעיתים **ניהול אקטיבי**) היא גישה להשקעות שבה תיק ההשקעות מנוהל בצורה אקטיבית ובוחר את ההשקעות המרכיבות את התיק. השקעה אקטיבית מושווה לעיתים קרובות כניגוד לשיטת ההשקעות הפאסיבית או להשקעה במדדים.

## גישה
משקיעים אקטיביים שואפים לייצר תשואה עודפת על ידי קנייה ומכירה של השקעות בצורה שאמורה להגדיל את התשואות. הם מחפשים השקעות שבהן מחיר השוק שונה מהערך הבסיסי ויקנו השקעות כאשר מחיר השוק נמוך מדי וימכרו השקעות כאשר מחיר השוק גבוה מדי. דרך השקעה זו ככל נחשבת כמנוגדת לתאוריית השוק היעיל שטוענת שהמידע הקיים משוקף במחירי המניות, וכפועל יוצא אמור להיות קשה להשיג תשואה עודפת על הממוצע.

משקיעים אקטיביים משתמשים בטכניקות שונות כדי לזהות השקעות בתמחור שגוי. שתי טכניקות נפוצות הן:

* ניתוח פונדמנטלי. גישה זו מנתחת את המאפיינים של השקעות בודדות כדי להעריך את הסיכון והתשואה הפוטנציאלית שלהן. למשל, וניתוח דוחות כספיים של חברות שמניותיהן נסחרות בבורסה, וקבלת החלטות על סמך הנתונים ועל סמך תחזיות עתידיות כדי להעריך את מידת הכדאיות של ההשקעה בחברה.
* ניתוח כמותי. גישה זו איננה מסתכלת על המאפיינים של החברות עצמן, אלא על מאפיינים של התנועות והמחירים בשוק, ושואפת לבנות  שיטה לגלות חוסר יעילות מקומית במחירים בשוק ההון ולנצל אותן כדי להפיק רווח מהיר. 

ניהול אקטיבי יכול לשמש גם לניהול מטרות ויעדים של ההשקעה במגוון צורות:

* בעזרת שימוש בהשקעה אקטיבית ניתן ליצור תמהיל מתאים של השקעות בהתאם לרמת הסיכון הצפויה בהם. 
* הקצאת נכסים. קביעת הקצאת רצויה בין סוגי נכסים, כגון מניות, אג"ח ומזומן.
* השקעת ESG.  בחירת נכסי השקעה בהתאם לשיקולים ערכיים כדוגמת קיימות, מאבק בעישון ועוד. 

למשקיעים פעילים יש מטרות רבות. משקיעים פעילים רבים מחפשים תשואה גבוהה יותר, מזו המתקבלת בהשקעה במדדים המשקפת ככלל את הממוצע של השווקים.

## ביצועים
מחקרים רבים, בהם מחקר של יוג'ין פאמה וקנת פרנץ' השוו בין התשואות שמושגות על ידי קרנות נאמנות המנוהלות באופן אקטיבי לעומת אלו שמושגות על ידי קרנות מחקות מדד, ומצאו שככלל קרנות נאמנות המנוהלות באופן אקטיבי פיגרו מאחורי המדדים, וגם כאשר השיגו תשואה עודפת, זו נמחקה על ידי העלויות הגבוהות של דמי הניהול. מסקנות דומות עולות מהמחקר המתעדכן של SPIVA שמתפרסם באופן שנתי.

## הערות שוליים

קטגוריה:כלכלה
קטגוריה:שוק ההון
יחידה 747

**יחידה 747** היא יחידת בילוש ומודיעין השייכת למרחב נתב"ג של מחוז מרכז במשטרת ישראל. זוהי יחידה מודיעינית-מבצעית מסווגת שייעודה העיקרי הוא תפיסת בלדרי סמים ואיתור ויירוט משלוחי סמים המיובאים מחוץ לישראל במטרה להפיצם בישראל.

כמו כן עוסקת היחידה בנושא הברחת נשק ואמל"ח אחר, הברחת בעלי חיים מוגנים ועובדת בשיתוף פעולה מלא מודיעיני ומבצעי עם יחידות אחרות של משטרת ישראל בפרט ומערכת הביטחון והאכיפה בכלל.

בנוסף, משמשת היחידה כ-"אגרוף הברזל" של המרחב וככוח מענה איכותי ראשוני לכל אירוע חריג ובכלל זה אירועים פליליים ואזרחיים חריגים בתחומי המרחב כדוגמת מצבי חירום תעופתיים ומסייעת בנוסף גם לאחר הגעת כוחות ייעודיים בהתאם לאופי האירוע.

היחידה היא יחידת בילוש, והמשרתים בה הם בלשים של משטרת ישראל, בנוסף קיימת קבוצה קטנה ואיכותית של מתנדבי בילוש שפועלים יחד עם בלשי הקבע ומהווים חלק בלתי נפרד מהיחידה.

## הערות שוליים

## קישורים חיצוניים

* 
* ציידי מבריחי הסמים | הצצה מיוחדת ליחידה החשאית של נתב"ג במצוד דרמטי
* מזוודה עם סמים בשווי 4,500,000 ש"ח נתפסה בנתב"ג
* יחידה 747 בפעילות לסיכול הברחות סמים מסוכנים למדינת ישראל

* 

קטגוריה:יחידות משטרת ישראל
קטגוריה:מחוז המרכז (משטרה)
חופש המצפון והדת בשווייץ

ב**[[שווייץ]]**, **[[חופש המצפון]]** ו**[[חופש דת|חופש הדת]]** מאוחדים, ואלה מהווים עקרון יסודי המעוגן בחוקות המדינה והקנטונים. כחלק מחברה דמוקרטית-ליברלית, חופש המצפון והדת נחשב חשוב ויקר ערך, והגנתו מעוגנת בחוקה הפדרלית של המדינה בסעיף 15.

התת-סעיף השני מיועד בעיקר עבור בעלי דתות מיעוט. זכות זו נועדה להבטיח חיים חופשיים ללא הפרעה מצד דתות נוספות המקיימות את אורח חייהן בשווייץ. בעבר, החופש היה במתכונת מצומצמת ביותר- חופש דת הוענק לכל העדות הנוצריות עם הקמתה של שווייץ במתכונתה הנוכחית בשנת 1848. רק כאשר החוקה השווייצרית תוקנה ביסודיות בשנת 1874, הוכנס חופש הדת הכללי כפי שאנו מכירים אותו היום לכל הדתות.

## מסגרת חוקתית ומשפטית
### חוקי הקנטונים
שווייץ מחולקת לקנטונים, וכל קנטון עשוי להחזיק בחוקים נוספים הנוגעים לחופש הדת. אף על פי שהחוקה הפדרלית קובעת את העקרונות הבסיסיים, קנטונים מסוימים עשויים להעניק זכויות נוספות או להפעיל מגבלות מסוימות במסגרת המותרת על פי החוקה הפדרלית. חלק מהקנטונים עשויים להכיר בדתות מסוימות כגופים ציבוריים ולממן פעילויות דתיות.

## חופש המצפון והדת בפועל
### שונות דתית
בשווייץ מתקיימת שונות דתית רבה. הדתות העיקריות הן הנצרות הקתולית והנצרות הפרוטסטנטית, אך קיימות גם קהילות מוסלמיות, יהודיות, בודהיסטיות, והינדיות. חופש הדת מאפשר לקהילות אלה לקיים את מנהגיהן ואמונותיהן בחופשיות.

### מגבלות חוקיות ומעשיות
למרות חופש הדת המובטח, קיימות מגבלות מסוימות. למשל, ישנן מגבלות על שחיטה כשרה וחלאל, וכן ישנם דיונים על לבוש דתי במוסדות ציבוריים. בנוגע לבתי ספר, ההוראה הדתית היא נושא רגיש, וישנם מקרים בהם נדרשים תלמידים להשתתף בלימודי דת כלליים אך לא ללימודים שמקדמים דת מסוימת בניגוד לרצונם.

### קשיים ואתגרים
החילון הגובר בחברה מפעיל לחץ חדש על חופש הדת, כשהמסורות הדתיות נתפסות לעיתים כמיושנות. חופש הדת איבד מעמד בהשוואה לזכויות אחרות ונראה כפחות חשוב בשיח החברתי והפוליטי. המגמה הזו משפיעה גם על המיעוט הדתי היהודי, כאשר קבוצות ופעילים שונים מערערים על הזכות לייבא בשר כשר או לבצע ברית מילה לתינוקות זכרים. מסורות אלו חיוניות לעיסוק ביהדות, ובלעדיהן קיימת סכנה להישרדותה בשווייץ.

### הפדרציה השווייצרית של הקהילות היהודיות
הפדרציה השווייצרית של הקהילות היהודיות רואה במחויבת להגנה על חופש הדת המעוגן בחוקה הפדרלית השווייצרית משימה חשובה. מטרתה המרכזית היא הבטחת חופש הביטוי הדתי ללא הגבלות לא הוגנות במדינת שווייץ הדמוקרטית. הארגון פעיל בזירה הפוליטית והתקשורתית כדי למנוע צמצום של זכות זו. עם זאת, חופש העיסוק בדת מחויב להיות מאוזן עם זכויות יסוד אחרות, דבר הדורש גישה מציאותית ופרופורציונלית. על זכויות היסוד השונות אין להתנגש זו בזו.

### בתי משפט
בתי המשפט בשווייץ, כולל בית המשפט הפדרלי העליון, עוסקים לעיתים קרובות במקרים הנוגעים לחופש הדת, ומפרשים את החוקה בהתאם לערכים של חופש ואיזון בין זכויות שונות.

## הערות שוליים

קטגוריה:שווייץ: חוק ומשפט
פלורה מרטוש

**פלורה מרטוש** (במקור **מאנדל**, בהונגרית: **Martos Flóra**; בודפשט, 28 בספטמבר 1897 – פראג, 30 בדצמבר 1938) הייתה מהנדסת כימיה יהודייה-הונגרייה, סוציאל-דמוקרטית ולאחר מכן פוליטיקאית קומוניסטית בולטת ומובילה. ברחבי הונגריה מעונות סטודנטים, בתי ספר תיכוניים, פארקים ורחובות נקראים על שמה.

## קורות חייה
פלורה מאנדל נולדה במשפחה יהודית כבתם של טרז ברייטנר, ילידת קונסטנטינופול, ושל הסוחר שמשון מאנדל. בצעירותה רצתה להיות רופאה, אך הוריה לא יכלו לכסות את העלויות שהיו הדרושות ללימודיה. כך, מרטוש הפכה לאסיסטנטית רנטגן בפוליקליניקה Charité. היא הצטרפה למפלגה הסוציאל-דמוקרטית ההונגרית (MSZDP) ב-1918, שם הצטרפה לאופוזיציה השמאלית. בתקופת הרפובליקה הסובייטית ההונגרית, עבדה בתנועת הידידות של הילדים. לאחר נפילת הרפובליקה השתלבה בסיוע לאסירים פוליטיים. היא תמכה בעצירים, בעיקר בתושבי מחנה המעצר בזאלאגרסג. בינתיים היא באה בקשר עם התנועה הקומוניסטית הבלתי חוקית. מאוחר יותר, קיבלה תואר בכימיה תעשייתית ועבדה כמהנדסת במעבדה של מפעל צ'פל של חברת הנפט של. היא הייתה אחד ממארגני הסיוע האדום ההונגרי (בשנת 1923, ביוזמת הקומינטרן הוקמה כחלק ההונגרי של הסיוע האדום הבינלאומי, כדי לעזור למשפחות של קומוניסטים שנרצחו ושל קומוניסטים נרדפים) ולאחר מכן הפכה למנהיגת הארגון הזה. משנת 1927 הייתה חברה במפלגת הקומוניסטים של הונגריה (KMP). היא נעצרה 3 שנים לאחר מכן וישבה 8 חודשים בכלא. לאחר שחרורה השתתפה בעבודת ה-KMP הבלתי חוקית. הוא נעצרה שוב ב-1935 ובילתה עשרים חודשים במאסר. היא שוחררה במרץ 1937, אך לא הצליחה להתגבר על המחלה חשוכת המרפא שרכשה בכלא. לבסוף מתה בסנטוריום בפראג ב-1938.

## הנצחתה
* מעונות הסטודנטים של הפקולטה לכימיה וביו-הנדסה של אוניברסיטת בודפשט לטכנולוגיה וכלכלה נושאים את שמה.
* בית הספר התיכון אובודה נשא את שמה.
* עדיין ישנם אזורים ציבוריים גדולים על שמה ביישובים מארטפי, דדשטפולצ'אן, סרווש ובוולנצה.
* ב-Balatonfenyves יש על שמה רחוב פלורה מרטוש.
* בבודפשט, ברובע 14 רחוב Bolgárkertész נשא את שמה במקור.
* בית הספר התיכון המקצועי לבריאות בשופרון, על שמה.
* רחוב בגיומנדרד (מחוז אנדרוד) נקרא על שמה.
* בול הונגרי משנת 1972

## לקריאה נוספת
* Munkásmozgalom-történeti lexikon. Szerkesztette Vass Henrik – Bassa Endre – Kabos Ernő. Budapest: Kossuth Könyvkiadó. 1976. 396. o. ISBN 963 09 0412 8 (לקסיקון לתולדות תנועת הפועלים)
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969.(לקסיקון ביוגרפי הונגרי. עורכת ראשית אגנש קניירש)
* פלורה מרטוש. Magyar Életrajzi Index. Petőfi Irodalmi Múzeum.

## ביבליוגרפיה

* Magyar félmúlt - Törvénytelen szocializmus - Ávósok (Teljes, 1-2-3). Youtube.com (Hozzáférés ideje: 2015. december 26.)
* R. Gilicz Márta: *Ifjúságunk példaképei. Válogatott bibliográfia a magyar munkásmozgalom nagy harcosairól*. Bp., 1965, Fővárosi Szabó Ervin Könyvtár.
* *Révai Új Lexikona*. Főszerk. Kollega Tarsoly István. Szekszárd, 1996-, Babits.
* *Új magyar életrajzi lexikon*. Főszerk. Markó László. Bp., 2001-2007, Magyar Könyvklub.
* HU BFL - VII.5.c - 5209 - 1932


## הערות שוליים

קטגוריה:יהודיות הונגריות
קטגוריה:כימאים יהודים הונגרים
קטגוריה:כימאיות יהודיות
קטגוריה:פוליטיקאים יהודים הונגרים
קטגוריה:קומוניסטים יהודים הונגרים
קטגוריה:פוליטיקאיות הונגריות
קטגוריה:כימאים הונגרים
קטגוריה:בודפשט: אישים
קטגוריה:יהדות בודפשט
קטגוריה:ילידות 1897
קטגוריה:ילידי 1897
קטגוריה:נפטרות ב-1938
קטגוריה:הונגרים שנפטרו ב-1938
פרנץ פרקש (פוליטיקאי)

**פרנץ פרקש** (בהונגרית: **Farkas Ferenc**; טרגו מורש, 4 בנובמבר 1903 – בודפשט, 22 בינואר 1966) היה פוליטיקאי יהודי-הונגרי, עורך עיתון ומוציא לאור, שר ממשלתו של אימרה נאג', מומחה כלכלי מספר אחד של מפלגת האיכרים הלאומית ההונגרית, מילא מספר תפקידים כלכליים חשובים בין 1945 לבין 1949 חבר האספה הלאומית ההונגרית (פרלמנט).

## קורות חיים
פרקש נולד במשפחת יהודית של מגדלי וסוחרי עצים. הוא למד בבית ספר יסודי ובתיכון בעיר הולדתו, ומשנת 1916 בבודפשט, שם סיים את לימודיו ב-1921 ולמד כלכלה באוניברסיטת בודפשט לטכנולוגיה ולכלכלה. לאחר סיום לימודיו, קיבל עבודה כפקיד בנק. הוא היה ממייסדי חזית מארס ב-1937 ושל מפלגת האיכרים הלאומית ב-1939. בין 1938 לבין 1944 עבד כעורך ומוציא לאור של כתב העת "מילה חופשית" (Szabad Szó). ב-1939 נישא לגרפיקאית אנה פ. ג'רפי (1915–2006) לא ידוע על קורותיו בתקופת השואה..

בין 1945 לבין 1949, הוא היה חבר באספה הלאומית הזמנית ולאחר מכן באספה הלאומית. מילא תפקידים שונים במפלגת האיכרים והיה חבר בגופים המובילים. בתחילה הוא ייצג ותמך בקו שמאלני בלתי תלוי בקומוניסטים, בהמשך הפך לתומך במדיניותו של פרנץ ארדאי.
* בין השנים 1945–1949 כיהן גם בתפקיד נשיא ומנכ"ל המכון הלאומי לאשראי מקרקעין
* משנת 1945 היה חבר במועצה הלאומית לכלכלה
* משנת 1947 במועצה לכלכלה מתוכננת
* מ-1948 במועצה הראשית של הבנק הלאומי ההונגרי
* וכן מילא כמה תפקידים כלכליים חשובים (למשל יו"ר קביעת השכר הלאומית. המועצה)

הטיהורים שאורגנו לפני, במהלך ואחרי הבחירות ב-1949 הפחידו אותו עד כדי כך שהוא ניסה להתאבד ב-1950 מחשש לרדיפה. על אף שהוא שרד ללא נזק לבריאותו, הוא נשאר בחופשת מחלה עד 1953. ביולי אותה השנה מונה לראש בנק החיסכון של המורים והסטודנטים שפעל במסגרת בנק החיסכון הלאומי(OTP). בתחילת הסתיו של 1956 השתלב שוב בחיים הציבוריים והפך לחבר בחזית העם הפטריוטית.

במהלך המרד ההונגרי (בהונגריה מכונה מהפכת 1956), הוא השתתף בארגון מחדש של מפלגת האיכרים הלאומית תחת השם מפלגת פטפי. ב-1 בנובמבר 1956 הפך למזכיר הכללי של מפלגת פטפי ונכנס לממשלתו של אימרה נאג' כשר המדינה יחד עם אישטוואן ביבו. הוא השתתף בכתיבת התזכיר מה-8 בדצמבר, שתמך בריבוי מפלגות בהונגריה שנמסר לשגריר הודו במוסקבה. ב-9 במאי 1957 התפטר מתפקידו כמזכ"ל המפלגה, משום שהתברר לו כי מפלגות שאינן מפלגת המדינה אינן יכולות לפעול במדינה. הוא פרש מתפקידו ב-OTP (בנק החיסכון הממלכתי הגדול והיחיד בהונגריה אז) ב-1958 ולאחר מכן חי בבידוד מוחלט עד מותו.

## לקריאה נוספת
* ביוגרפיה באלמנך הפרלמנטרי 1945–1947
* הביוגרפיה שלו באתר של מכון 56

### ספרות
* "מי שלא כותב, אלא אדון" - זכרו של פרנץ פרקש. מחקרים, זיכרונות, מסמכים. יהודית פרקש ערכה, סידרה את המסמכים לעיתונות וסיפקה להם הערות. בודפשט, הוצאת Ráció, 2007. 256 עמ'. 

קטגוריה:כלכלנים יהודים הונגרים
קטגוריה:שרי ממשלת הונגריה
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:חברי האספה הלאומית ההונגרית
קטגוריה:המרד ההונגרי: אישים
קטגוריה:עורכי עיתונים יהודים הונגרים
קטגוריה:ניצולי השואה: הונגריה
קטגוריה:הונגרים שנולדו ב-1903
קטגוריה:הונגרים שנפטרו ב-1966
יורי ניימרק

**יורי איזקוביץ' ניימרק** (ברוסית: **Юрий Исаакович Неймарк** ; 24 בנובמבר 1920, מוסקבה - 11 בספטמבר 2011, ניז'ני נובגורוד) היה מדען סובייטי ממוצא יהודי. הוא התמחה בתחום תורת הבקרה וקיברנטיקה.
## קורות חיים
יורי ניימרק נולד בשנת 1920 בדנייפרופטרובסק (אז בתחומי ברית המועצות כיום באוקראינה). הוא היה בנם היחיד של יצחק גוסטבוביץ' ואלנה ניקולייבנה. אביו היה מהנדס במפעל מקומי ואימו סייעה לפצועים וזכתה בצלב ג'ורג' הקדוש על פעולתה במלחמת העולם הראשונה.

בשנותיו הראשונות בבית הספר הוא קפץ כיתה. בסוף שנות ה-30 של המאה ה-20 הוריו היו קורבנות של הטיהורים הגדולים. יורי הצעיר הועבר לבית יתומים בכפר חלטורינו. הוא סיים בית ספר בהצטיינות ובאישור מפקד נ.ק.וו.ד מקומי נסע לפרם בה התקבל ללימודי פיזיקה ומתמטיקה במכון מקומי למורים. כאשר סיים את שנת הלימודים הראשונה, אמו שוחררה מהמאסר ועברה להתגורר בניז'ני נובגורוד. הוא הצליח לקבל אישור להמשך לימודים באוניברסיטה הממלכתית של ניז'ני נובגורוד. במקביל ללימודיו, ניימרק עבד במפעל לייצור תחמושת. בשנת 1944 הוא סיים את הלימודים בהצטיינות.

בהמלצת אלכסנדר אנדרונוב ניימרק המשיך ללימודי תואר שלישי אותם סיים בשנת 1947 ובשנת 1956 הוא סיים עבודת פוסט-דוקטורט.

ניימרק מונה לראש קתדרה בשנת 1958 ומשנת 1961 הוא כיהן כפרופסור. בהובלתו הוקמה באוניברסיטה פקולטה לקיברנטיקה ומתמטיקה חישובית.

ניימרק פרסם כ-500 מאמרים, על שמו רשומים כ-20 פטנטים והוא חיבר 9 ספרים בתחומי מומחיותו. חלק מהספרים תורגמו למספר שפות.

על הישגיו הוענק לו עיטור הכבוד ופרס על שם אנדרונוב של האקדמיה הרוסית למדעים (1999). כמו כן הוענק לו פרס פרס נורברט וינר למתמטיקה יישומית.

ניימרק הרשה לעצמו להיות עצמאי בתפיסותיו. בתקופת ברית המועצות הוא לא השתתף בפעילויות שהיו ביוזמת גורמים מפלגתיים. החלטות של גורמים מקומיים נגדו בוטלו על ידי החלטות שהתקבלו ממוסקבה. ככל הנראה היה הדבר קשור בהשתתפותו בפרויקטים בעלי חשיבות ביטחונית בתחום העשרת אורניום.

## קישורים חיצוניים
* ביוגרפיה 
* ביוגרפיה 

קטגוריה:מדענים יהודים סובייטים
קטגוריה:מתמטיקאים יהודים
קטגוריה:מעוטרי עיטור אות הכבוד
קטגוריה:סובייטים שנולדו ב-1920
קטגוריה:נפטרים ב-2011
משה נג'אר

הרב **משה נג'אר** היה דיין ופוסק הלכה, אב בית הדין, ראש ישיבה, ורבה של תוניס במאה השמונה עשרה.

## היסטוריה
### משפחתו
משפחת נג'אר מתוניסיה, הוציאה מתוכה דיינים ופוסקים לרוב, מוצא המשפחה כנראה מגרוש ספרד הראשון משנת 1391, והם הגיעו לאלג'יריה יחד עם הריב"ש והרשב"ץ, וחלק מאבותיה הקדומים של המשפחה אף מוזכרים בפסקי הלכות שונים של הריב"ש והרשב"ץ.

### כדיין וכרב ראשי
הרב משה למד אצל רבי צמח צרפתי. שנת הסמכתו לא ידוע, אולם נראה שהחל לדון יחד רבי יצחק לומברזו ורבי שמואל הכהן כבר בשנת התע"ח (1718), ומחילופי מכתבים ניכר שהייתה זו תחילת דרכו בדיינות.

זכה להוקרה ולהערכה רבה בקרב גדולי רבני דורו, וכתב עליו רבי עוזיאל אלחאייך:

בן השנים ה'תקי"ב (1712) - ה'תקי"ז (1717), שימש כאב בית הדין וראש רבני תוניס.

בנו רבי דוד ונכדיו שימשו גם הם בכס הדיינות. לאחר פטירתו, רבי דוד צפג' החליפו בתפקיד אב בית הדין.

## הערות שוליים

קטגוריה:אבות בתי דין
קטגוריה:תוניס: רבנים
קטגוריה:רבנים תוניסאים
קטגוריה:רבנים ראשיים לתוניסיה
קטגוריה:ילידי המאה ה-18
גשר יהודה המכבי

ממוזער|שמאל|גשר יהודה המכבי בעת בניתו של החלק המערבי, 2018
**גשר יהודה המכבי** או **גשר נחל ענבה הראשון** או **גשר כביש 3 פנימי** הוא גשר לכלי רכב, רוכבי אופניים ולהולכי רגל, העובר מעל נחל ענבה ומחבר את השכונות משתי גדות נחל ענבה במודיעין-מכבים-רעות. על הגשר עובר רחוב יהודה המכבי המתחבר לכביש 431.

הגשר תוכנן על ידי חברת "לקנר אדריכלים" ונבנה על ידי מחלקת הגשרים של סולל בונה וחברת גיאוכּום בניהול חברת "עמק איילון" (חברת ניהול של משרד השיכון).

## מבנה הגשר ותיאורו
הגשר נבנה כגשר קשת פיסוק מבטון, מורכב מקשת במפתח של כ-400 מטר בין בסיסי הקשת ובגובה של 30 מטר מעל ואדי ענבה. אורך הגשר הור כ-300 מטרים, רוחבו הכולל הוא כ-35 מטרים ושטח המיסעה הכולל מסתכם בכ-8,050 מטרים רבועים. הגשר, בעצם, מהווה זוג של גשרים צמודים, שנבנו בשנים שונות.

## היסטוריה
הגשר נבנה בשני שלבים. בשלב הראשון, בשנת 2006 נבנה החלק המזרחי של הגשר, החלק הזה לא היה בשימוש מספר שנים עקב המחלוקת בין משרד השיכון לעיריית מודיעין. בסוף, בשנת 2011, אחרי שהסתיימה בניית הכביש יהודה המכבי שהתחבר לגשר, הגשר נפתח לתנועה. באותה תקופה הגשר היה חד מסלולי עם נתיב אחד לכל כיוון. היקף הפרויקט של החלק המזרחי היה של כ-20 מיליון ₪.

בשלב השני, אחרי בניה של כשלוש שנים, ב-1 באפריל 2019 נפתח החלק המערבי של הגשר. והגשר הפך לדו-מסלולי עם 2 נתיבים לכל כיוון.

## קישורים חיצוניים

* 
* מנחם בנטוב, גשר חדש מוקם מעל פארק ענבה, 19 במאי 2006, אתר mcity
* הורחב כביש 3 לכיוון מרכז עינב וכביש 431, 1 באפריל 2019, אתר modiinet
* בקרוב: תחילת העבודות להכפלת כביש 3 הפנימי, 14 ביוני 2016, אתר modiinet
* גשר קשת במודיעין, אתר חברת geokom
* גשר קשת במודיעין, אתר חברת גרנד
* גשר ואדי ענבה - מודיעין, אתר חברת לקנר
* 
* יובל ניסני, בשורה לנהגים במודיעין: הורחב הכביש המוביל לתל אביב ולראשון לציון, 4 באפריל 2019, אתר kolhair-modiin

## הערות שוליים

יהודה המכבי
גטו אנטונובקה

ממוזער| אנדרטה לזכר תושבי אנטונובקה (בעיקר יהודים) שנהרגו בשנים 1941–1943. האנדרטה הוקמה בשנת 2004 על ידי בית הספר התיכון המקומי במקום בו עמד בית הקברות היהודי לשעבר. היהודים נהרגו במקום אחר.
**גטו אנטונובקה** (מחוז קריצ'ב) (קיץ 1941 - דצמבר 1941) היה גטו יהודי, מקום שבו עשו יישוב מחדש בכפייה של יהודים מהכפר אנטונובקה במועצת הכפר מוליאיצ'י שבמחוז קריצ'ב שבמחוז מוהילב והיישובים הסמוכים, במהלך הרדיפה וההשמדה של יהודים במהלך הכיבוש הנאצי בשטח בלארוס במלחמת העולם השנייה.

## כיבוש אנטונובקה והקמת הגטו
הכפר אנטונובקה היה ממוקם בין הכפרים שייבקה ומוליאטיצ'י. לפני המלחמה היה שם קולחוז יהודי ויהודים היוו את רוב האוכלוסייה. הכפר נכבש על ידי כוחות גרמנים ב-16 ביולי 1941.

רוב הגברים בגיל הצבא של אנטונובקה, כולל יהודים, גויסו לצבא האדום ביוני 1941. בנוסף ליהודי המקום שלא התפנו או לא יכלו להתפנות, היו גם כמה מקרוביהם שהגיעו עם ילדים לבקר בקיץ באנטונובקה. לאחר הכיבוש, הגרמנים, שיישמו את התוכנית הנאצית להשמדת יהודים, ארגנו גטו בעיירה.

נאסר על יהודים לעזוב מבלי ללבוש כוכבים בעלי שישה קצוות שנתפרו על בגדיהם החיצוניים, תוך איום במוות. נשלל מהם כל אספקת מזון, סחר במשק חי ועופות. התושבים המקומיים אוימו בעונש מוות על סיוע או מחסה ליהודים. מספר יהודים ניסו לברוח ולהסתתר ביער, אך הם נמצאו ונהרגו.

## הרס הגטו
הגטו באנטונובקה נהרס כתוצאה מכמה "פעולות" (כינוי למעשים שהנאצים עשו - הרג ההמוני ומאורגן).

הנה אלה שיש עליהם עדות:
* ב-14 בנובמבר 1941 בחרו הגרמנים והמשטרה 18 יהודים מקומיים, ביניהם איש זקן בן 90, השאר היו נשים וילדים, כולל תינוקות. כולם נלקחו לבור על יד אחד מסניפי נהר הצ'רנאיה נטופה ונורו למוות.
* שלושה ימים לאחר מכן, ב-17 בנובמבר, נלקחו עוד 12 יהודים, הם הובלו אל מקום מלא בבוץ, נאלצו להתפשט ונרצחו.
* ב-19 בדצמבר 1941 לקחו הגרמנים ילדה, זיניידה ורטליב, מאנטונובקה, הובילו אותה לכפר שייבקה, שם פשטו אותה לחלוטין בגורן הקולחוז וירו בה.
* שפרנט יעקב ובנו בן ה-13 הסתתרו ביער למעלה משנה וחצי, אך עדיין נתפסו ונורו. חמש ילדות יהודיות בנות 16-17 ברחו לכפר בייבקה, אך הן נתפסו שם ונהרגו.

## מקרי הצלה ו"חסידי אומות העולם"

באנטונובקה כיבדו חמישה אנשים בתואר " חסידי אומות העולם " על ידי מכון ההנצחה הישראלי יד ושם "בהכרת תודה עמוקה על הסיוע שניתן לעם היהודי בתקופת השואה": ויקטור לרין, ליליה וסינה (לרינה), מריה פיסארבה, ראיסה פיסארבה ופקלה וסלינה-טקצ'בה - שהצילו את אלנה פייגינה (ורטליב) ומירה נזנסקאיה.
ממוזער

## זיכרון
הכפר אנטונובקה נשרף ב-1941 ולא נבנה מחדש. לאחר המלחמה נקברו מחדש יהודי אנטונובקה שנרצחו בבית הקברות היהודי לשעבר. בשנת 2004, תלמידי בית הספר התיכון מוליאיצ'י הקימו אנדרטה בצורת עץ עם ענפים שבורים וכיתוב המציין כי מדובר באנדרטה לכל האזרחים שנרצחו בכפר.

בשנת 2017 הוקמה בכפר מוליאיצ'י ליד בניין מועצת הכפר אנדרטה ליהודי אנטונובקה שנרצחו ב-14 בנובמבר 1941.

פורסמו רשימות לא שלמות של קורבנות רצח העם של יהודים באנטונובקה.

## קישורים חיצוניים

## הערות שוליים

אנטונובקה
Avatar (להקה)

**אווטאר** (באנגלית: **Avatar**) היא להקת הבי מטאל שוודית, שהוקמה בגטבורג בשנת 2001.

הלהקה הוציאה לאורך השנים תשעה אלבומי אולפן. הלהקה זכתה להצלחה מסוימת בתחנות הרדיו האמריקאיות המוקדשות למוזיקת רוק, בעיקר עם השיר "New Land" אשר הגיע במאי 2017 למקום ה-20 במצעד שירי הרוק של בילבורד והשיר "The Dirt I'm Buried In" אשר באוגוסט 2023 הגיע למקום הראשון במצעד שירי הרוק של בילבורד.

## קישורים חיצוניים

* 

## הערות שוליים

קטגוריה:להקות מטאל שוודיות
קטגוריה:להקות גרוב מטאל
קטגוריה:להקות שהוקמו בשנת 2001